फालुन गोंग के सभी साधकों के लिए यह आवश्यक है कि वे नैतिकगुण की साधना को अपनी उच्चतम प्राथमिकता दें और नैतिकगुण को गोंग विकसित करने की कुंजी मानें यह ऊंचे स्तरों पर साधना करने का सिध्दांत है। सीधे शब्दों में, गोंग सामर्थ्य जो व्यक्ति का स्तर निर्धारित करता है क्रियायें करने से विकसित नहीं होता बल्कि नैतिकगुण की साधना द्वारा विकसित होता है। नैतिकगुण में सुधार लाना - यह कहना सरल है पर करना कठिन। साधकों के लिए यह आवश्यक है कि उनमें अत्यधिक प्रयास करने की क्षमता हो, अपने ज्ञान प्राप्ति के गुण में सुधार करें, कठिनाइयों पर कठिनाइयां सहें, लगभग असहनीय स्थितियों का सामना करें, इत्यादि। ऐसा क्यों होता है कि कुछ लोगों के वर्षों अभ्यास करने के बाद भी उनका गोंग नहीं बढ़ता? मूल कारण हैं : प्रथम, वे नैतिकगुण का आदर नहीं करते; दूसरे, वे किसी ऊंचे स्तर के साधना मार्ग को नहीं जानते। इस विषय को प्रकाश में लाना आवश्यक है। कई गुरु जो किसी अभ्यास प्रणाली को सिखाते हुए नैतिकगुण की बात करते हैं - वे सच्ची शिक्षा दे रहे हैं। वे जो केवल गति-क्रियायें और तकनीक सिखाते हैं और कभी नैतिकगुण की चर्चा नहीं करते, वास्तव में अनिष्ट साधना सिखा रहे हैं। इसलिए अभ्यासियों के लिए आवश्यक है कि ऊंचे स्तरों की साधना आरम्भ करने से पहले वे अत्यधिक प्रयास करके अपने नैतिकगुण में सुधार लाएं।